TKN พุ่ง 4% รับโบรกฯอัพเป้าใหม่ 14.20 บ.ชี้กำไรปี 63 โตกระฉูด 36%
TKN พุ่ง 4% รับโบรกฯอัพเป้าใหม่ 14.20 บ.ชี้กำไรปี 63 โตกระฉูด 36% โดย ณ เวลา 10.07 น. อยู่ที่ระดับ 12.40 บาท บวก 0.50 บาท หรือ 4.20% สูงสุดที่ระดับ 12.50 บาท ต่ำสุดที่ระดับ 12.10 บาท ด้วยมูลค่าการซื้อขาย 78.99 ล้านบาท
TKN พุ่ง 4% รับโบรกฯอัพเป้าใหม่ 14.20 บ.ชี้กำไรปี 63 โตกระฉูด 36% โดยเวลา 10.07 น. อยู่ที่ 12.40 บาท บวก 0.50 บาท หรือ 4.20% ด้วยมูลค่าซื้อขาย 78.99 ล้านบาท
15 ต.ค. 2562

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.07 น. อยู่ที่ระดับ 12.40 บาท บวก 0.50 บาท หรือ 4.20% สูงสุดที่ระดับ 12.50 บาท ต่ำสุดที่ระดับ 12.10 บาท ด้วยมูลค่าการซื้อขาย 78.99 ล้านบาท

ด้าน บล.กสิกรไทย กำหนดคำแนะนำ “ซื้อ” และปรับราคาเป้าหมายขึ้นเป็น 14.2 บาทจากเดิมที่ 13 บาท เพื่อสะท้อนถึงการปรับเพิ่มประมาณการกำไรในปี 2563-2521 จากแนวโน้มการเติบโตของผลประกอบการที่แข็งแกร่งจากการเป็นพันธมิตรเชิงกลยุทธ์กับโอไรออน
โดยฝ่ายวิจัยเชื่อว่าการเป็นพันธมิตรกับโอไรออน จะช่วยส่งเสริมแนวโน้มการเติบโตในระยะกลางถึงระยะยาวของ TKN เนื่องจากมีประสบการณ์ยาวนานในตลาดจีนทั้งช่องทางการค้าระหว่างประเทศสมัยใหม่และแบบดั้งเดิมจำนวนมาก แม้แนวโน้มผลประกอบการไตรมาส 3/19 ของ TKN จะอ่อนแอ
ขณะที่คาดการณ์แนวโน้มการเติบโตที่แข็งแกร่งในปี 2563-64 ที่ CAGR ที่ 36% จากการเติบโตของยอดขายที่แข็งแกร่งในประเทศจีนและผลกำไรที่ดีขึ้นจากการประหยัดต่อขนาดและต้นทุนสาหร่ายทะเลที่ลดลง ด้านราคายังดูไม่แพงด้วยการซื้อขายที่ PER ปี 2563/21 ที่ 25 เท่า/ 20.6 เท่า ซึ่งต่ำกว่าค่าเฉลี่ยในอดีตในขณะที่ผลประกอบการควรกลับมาเติบโตอย่างแข็งแกร่งตั้งแต่ปี 2563 เป็นต้นไป
ด้านนักวิเคราะห์ บล.ดีบีเอสฯ แนะนำ “ซื้อ” ด้วยราคาพื้นฐานใหม่ที่ปรับขึ้นเป็น 13.00 บาท ซึ่งประเมินด้วย P/E ปี 63 ที่ระดับ 25 เท่า จากเดิม 22 เท่า และเลื่อนราคาพื้นฐานมายังปี 63 จากเดิมปี 62 รวมทั้งปรับประมาณการปี 63 เพิ่มขึ้นในอัตรา 1% และยกระดับ Forward P/E เป็น 25 เท่า จากเดิม 22 เท่า สืบเนื่องจากแนวโน้มสดใสขึ้นจากการขยายโครงข่ายไปยังต่างประเทศ
พร้อมกันนี้ คาดการณ์กำไรหลักปีนี้ปรับลง 1% จากปีก่อนเพราะยอดขายที่จีนอยู่ในเกณฑ์ซบเซา และอัตรากำไรขั้นต้นไม่สดใสตามมา แต่ปี 63 กลับมาเติบโตทะยานถึง 36% จากปี 62 หลังยอดขายที่จีนดีขึ้นเมื่อร่วมมือกับ Pan Orion รวมทั้งอัตรากำไรขั้นต้นสูงขึ้นจากต้นทุนวัตถุดิบสาหร่ายที่ลดลง รวมทั้งได้ประโยชน์จาก economies of scale